Tislima Mistħoqqa Kienet tislima tassew mistħoqqa meta nhar is-Sibt 3 ta' Frar 2018, il-President tar-Repubblika Marie-Louise Coleiro Preca kixfet il-bust ferm artistiku li l-Ist Marsa Scout Group waqqaf f'Misraħ l. Gian Franġisk Abela f'ġieħ l-eks GSL George Camilleri u b'turija ta' apprezzament għad-dedikazzjoni u l-ħidma sfiqa li huwa wettaq matul karriera ta' sittin sena ta' Scouting, b'aktar minn SO sena minnhom jagħmilhom imexxi l-Marsa Group. Iċ-ċerimonja bdiet bid-daqq tal-Innu Malti mill-Marsa Scouts Pipes 82 Drums segwit b'kelmtejn ta' introduzzjoni mill-CSL Onor. Joe Galea li spjega kif din l-okkażjoni kienet waħda memorabbli mhux biss għall-Marsa Scout Group iżda tista' tgħid għall-Marsa kollha kif ukoll lil hinn minnha. Tkellem ukoll il-GSL Alex Cutajar li lill-benefattur l is-Sur Frans Carabott għax rringrazzja kien bis-saħħa tal-għajnuna finanzjarja tiegħu li seta' jsir dan il-bust maħdum b'reqqa u artistrija kbira mill-brunżar Joseph Chetcuti tal-Funderija — Artistika Chetcuti ta' Ħal Luqa. rringrazzja wkoll lis- d Sindku s-Sur Frans Debono u lill-Kunsillieri fi ħdan il- Kunsill Lokali tal-Marsa għall- koperazzjoni u l-għajnuna tagħhom fl-organizzazzjoni ta' din iċ- ċerimonja. Huwa ħabbar li l-Marsa Scouts Pipes Drums ġew mistiedna biex din is-sena jieħdu sehem u jirrappreżentaw lil Malta fit-tieni l-akbar Tattoo fid-dinja li jsir fil- belt ta' Basel fl-Isvizzera. Waqt li esprima t-tama li t-tifkira tal-mibki George Camilleri tistimulahom biex ikunu tal-akbar ġid għall- komunità, hu rringrazzja lill-President Coleiro Preca għall-preżenza tagħha għax ikompli f'paġna 71 sġiizz Is-Soċjetà twaqqfet fl-1946 il-Banda twaqqfet fl-1949 69 din isservi ta' sostenn għax-xogħol li jwettqu fost it-tfal u ż-żgħażagħ Marsin. Il-GSL Cutajar ippreżentalha għotja ta' flus li huma ġabru f'żewġ attivitajiet li organizzaw b'risq il-Malta Communitv Chest Fund. 'Tista' tgħid li meta kont issemmi l-Marsa Scouts, ħsiebek mill-ewwel kien imur f'George Camilleri, l-Iscout Master/ qalet is-Sinjorina Catherine Bonnici meta tat dettalji mill-profil tal-eks GSL Camilleri. George Camilleri beda ħidmietu fil- Moviment tal-Iscouts fl-1937 meta daħal fil-Ħamrun Scout Group wara li kien rahom jieħdu sehem fil-purċissjoni tal-Qalb ta' Ġest li kienet issir b'pompa kbira mill- parroċċa ta' San Gejtanu tal-Ħamrun. Kien dam għaxar snin f'dan il-Group sakemm fl-1946 ingħaqad mal-Marsa Scout Group wara talba li saritlu mill-GSM Joseph Mizzi billi żewġ Leaders kienu telqu minn Malta bir-riżultat li l-Group seta' jagħlaq minħabba nuqqas ta' Leaders. L-ewwel ħidma tiegħu kienet biex ħareġ għadd ta' Leaders li wara saru s-sinsla tal-Group. Introduċa wkoll ideat ġodda u ħa bosta inizjattivi. Hu kien jattendi fil- HQ il-ġimgħa kollha u kont tarah dejjem għaddej b'dik id-dixxiplina soda iżda ħanina u eżemplari, b'tali mod li kien iservi ta' ispirazzjoni għall-oħrajn. Dawn l-abbiltajiet li kien imżejjen bihom George Camilleri intwerew meta f'każ partikulari fl-1953, waqt Kamp. tas-sajf, matul il-lejl kien miet l-Iscouter George Camenzuli. Hu mexxa tant b'għaqal li l-ebda tifel fil-Kamp ma nduna b'li kien ġara, inkluż it-tifel tal-mejjet li kien preżenti wkoll. Każ ieħor kien meta Karmenu Debattista, Is-Soċjetà twaqqfet fl-1946 IL Il-Banda twaqqfet fl-1949 ġe 7 li kien membru fil-Group, ingħaqad mas- Soċjetà Missjunarja ta' San Pawl u fiċ- ċerimonja tal-vestizzjoni hu, bħala GSL, neħħielu l-maktur u l-beritta tal-uniformi tal-Group u minflok tlibbes l-ilbies ta' patri mill-Provinċjal tal-Ordni fil-preżenza tal- Group tal-Iscouts tal-Marsa. Il-GSL George Camilleri kien ingħata diversi unuri. Fosthom kien jgħożż ħafna n-National Service Flash li ngħatat lilu bħala Scout għas-servizz volontarju tiegħu matul it-Tieni Gwerra Dinjija, fosthom l-għassa li kien jagħmel meta jidħol xi konvoj u jsir il-ħatt tal-merkanzija minn fuq il-vapuri. Għamel żmien jassisti fl-Istitut ta' Fra Diegu likien iservi bħala xelter fil-Ħamrun. Xogħlu kien li jkun għassa fuq il-bejt tal-istitut u kif jisma' xi air raid jagħtihom sinjal permezz ta' suffara. Fis-sena 1957, flimkien ma' żewġ membri oħra tal-Group, attenda l-Jubilee Jamboree li sar f'Sutton Park f'Londra u sena wara nħatar Group Scout Leader fejn wettaq riforma kbira fil-Group tal-Marsa. Laħħaq Scouters ġodda, waqqaf il-Group Committee, kompla saħħaħ u kabbar il-banda u beda ħidma biex jinstab post akbar bħala HQ, il-post li l-Group għandu Ilum. Id-dedikazzjoni, l-inkuraġġiment u l-ħidma ma taqta' xejn tiegħu taw bosta riżultati tajbin kemm f'Malta kif ukoll barra minn xtutna u isem il-Marsa Scout Group kompla jissaħħaħ. Dan wassal biex fl-1964, fuq stedina tal-Ministeru tat-Turiżmu, il-banda, 72: Pubblikazzjoni tal-Festa 2018 taħt it-treġija ta' George Camilleri li kien ukoll Drum Major, marret Agrigento fi Sqallija fejn ħadet sehem fil-Vouth Band Festival u spiċċat fit-tielet post. Tista' tgħid li kważi kull familja fil-Marsa kellha xi membru fil-Marsa Scout Group tant li għaddew minn taħt idejh aktar minn 2,000 tifel u żagħżugħ. Barra minn hekk, għalkemm il-Moviment tal-Iscouts mhux xi organizzazzjoni reliġjuża, il-GSL George dejjem insista li l-Group jieħu sehem f'attivitajiet reliġjużi, fosthom fil-Korteo Nazzjonali ta' Kristu Re u l-attivitajiet diversi li jsiru miż-żewġ parroċċi tal-Marsa u mill-awtoritajiet ċivili. Intqal kif l-hena tiegħu kien meta San Ġorġ Preca kien imur ikellem lit-tfal u l-membri tal-Group. Fl-4 ta' Jannar 1998, wara ħamsa u ħamsin sena ta' dedikazzjoni u ħidma bla waqfien fit-tmexxija tal-Group b'total ta' aktar minn sittin sena Scouting, il-GSL George Camilleri rtira, l-aktar għal raġunijiet ta' saħħa. Ried ukoll jagħti ċans lil persuna oħra iżgħar fl-età biex tieħu postu fit-tmexxija tal-Group. Il-Marsa Group ħatru bħala Group Scout Leader Onorarju għal għomru b'rikonoxximent għall-ħidma kbira li huwa wettaq fi ħdan il-Moviment. Il-Kunsill Lokali tal- Marsa tah ukoll l-unur tant prestiġjuż ta' Ġieħ il-Marsa. George Camilleri mar jiltaqa' mal-Mulej nhar l-Erbgħa 8 ta' Frar 2012 fl- għomor ta' 85 sena. F'diskors li għamlet, il-President tar- Repubblika Marie-Louise Coleiro Preca qalet li ħassitha onorata li kienet mistiedna għal din l-okkażjoni għax m'hemm xejn isbaħ minn meta niċċelebraw il-kontribut ta' persuna li tat ħafna ispirazzjoni. George Camilleri ħalla wirt kbir. bit-tagħlim u l-eżempju tajjeb li huwa ta tul ħajtu Bil-ħidma tiegħu huwa rawwem fost ħafna tfal u żgħażagħ l-aqwa valuri li jiddistingwuna bħala poplu Malti. Għax filwaqt li l-Moviment tal-Iscouts huwa organizzazzjoni dinjija, l-Iscouts Maltin għandhom dik l-identità u jħaddnu dawk il-valuri li writna mingħand missirijietna u ommijietna, fosthom il-valur li jinteressana minn xulxin. 'Kemm hu sabiħ li nżommu lil George Camilleri bħala eżempju tagħna. Kemm hu sabiħ li niċċelebraw il-ġid kbir li huwa għamel b'tant dedikazzjoni fost it-tfal u ż-żgħażagħ tagħna biex dawn iħaddnu l-aqwa valuri qalet il-President tar-Repubblika. Hija spjegat kif dawn il-mijiet ta' tfal li matul il-medda tas-snin kellhom kuntatt miegħu, illum huma kapijiet ta' familji mferrxin ma' kullimkien uli għadhom jimxu fuq l-eżempju tajjeb li tahom George Camilleri u l-valuri li huwa nissel fihom biex jagħmlu l-akbar ġid fost il-komunità li fiha jgħixu u jaħdmu. Hija esprimiet it-tama tagħha li l-Moviment tal-Iscouts f'pajjiżna jibqa' dik l-entità li tkompli trawwem u ssaħħaħ fit-tfal u ż-żgħażagħ tagħna dawk il-valuri soċjali li tant għandna bżonn f biex. — ngħixu — ħajja ta' kwalità, ngħixu f'relazzjoni tajba ma' ħaddieħor u nieħdu ħsieb xulxin. 'TAlla jkollna aktar Leaders li bħal George Camilleri jispiraw lil ħaddieħor biex pajjiżna jibqa' jgħożż il-valuri tajba li missirijietna u ommijietna għaddewna minn ġenerazzjoni għal oħra' Il-President Coleiro Preca qalet li hija ammiratriċi kbira tal-Iscouts u l-Girl Guides u trid tkun tal-akbar sostenn għalihom għax temmen li dawn għamlu u għadhom jagħmlu ħafna ġid. Hija temmet id-diskors tagħha billi esprimiet it-tama li bħal George Camilleri jkun hemm ħafna aktar u konvinta li hemm oħrajn. 'U j'Alla li tibqgħu tiċċelebraw lil dawn il-persuni bħal George Camilleri li ddedikaw ħajjithom għall- oħrajn u kienu tal-akbar eżempju ta' xi jfissru vokazzjoni, dedikazzjoni, passjoni u mħabba lejn dak kollu li huwa tajjeb biex jagħmlu l-ġid b'risq it-tfal u ż-żgħażagħ tal-Marsa u lil hinn; qalet il-President tar-Repubblika. Fil-preżenza ta' mart George Camilleri s-Sinjura Rosalie u t-tliet uliedhom Jonathan, Doreen u Josef flimkien mal- familji tagħhom, il-President Coleiro Preca kixfet il-monument fost id-daqq ta' fanfarra mill-Corps of Drums tal-Marsa Scout Group u wara żaret il-wirja ta' memorabilja tal-eks GSL George Camilleri u ffirmat ukoll il-ktieb tal-viżitaturi. Is-Soċjetà twaqqfet fl-1946 Il-Banda twaqqfet fl-1949. $